După ce Ambasada Rusiei la București a declarat că 349 de "mercenari" români ar fi murit în războiul din Ucraina, șefa diplomației de la București a făcut unele precizări.
"Ministerul Afacerilor Externe reamintește că partea rusă continuă să promoveze informații care, pe fond, fac parte din arsenalul războiului hibrid și al campaniei de dezinformare îndreptate împotriva statelor membre UE și NATO, inclusiv împotriva României", se arată într-un comunicat al MAE citat de Digi24.
Rușii pretind că din România ar fi plecat să lupte în Ucraina 784 de "mercenari", dintre care 349 ar fi fost uciși. Acest lucru ar situa țara noastră pe locul 6 mondial în privința numărului de voluntari care luptă în Ucraina, raportat la aceleași cifre comunicate de Rusia.